Document ID: /roh_data/filtered/fineweb-2-filterrobots_roh.jsonl.gz/30782

Hamilton ha praticamain dublegià sia svieuta sin 1,2 milliardas francs – sco il schef da l'interpresa Andreas Wieland ha ditg en in'intervista cun las gasettas da Somedia.
Ed en l'onn da fatschenta ch'è gist ì a fin la fin da november ha Hamilton creà betg main che 300 novas plazzas da lavur. Cunquai dumbra la firma a Panaduz ed a Domat en tut radund 1'500 collavuraturas e collavuraturs.
Duas sfidas che l'onn da fatschenta han purtà a la Hamilton èn stadas tenor il schef Andreas Wieland da chattar il persunal e da survegnir il material necessari.